Diari Oficial de la Generalitat Valenciana


Sumari del DOGV 6683, del 02-01-2012 (2011/13400)

RESOLUCIÓ de 16 de desembre de 2011, del rector de la Universitat Politècnica de València, per la qual s'efectua la delegació de competència i de signatura en el vicerector d'Ocupació i Acció Social.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6683

Data del DOGV
:   02-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13882


Data del document
:   16-12-2011

Organisme emissor
:   Universitat Politècnica de València

Tipus de document
:   Resolució

RESOLUCIÓ de 16 de desembre de 2011, del rector de la Universitat Politècnica de València, per la qual s'efectua la delegació de competència i de signatura en el vicerector d'Ocupació i Acció Social.  
  
 [2011/13170]  
Mitjançant Resolució de 22 de setembre de 2009, es va efectuar una delegació de competència i de signatura en determinats òrgans unipersonals de la universitat, que va ser publicada en el Diari Oficial de la Comunitat Valenciana número 6113, de 30 de setembre de 2009.  
Atés que la Resolució de 30 de setembre de 2011 ha realitzat una modificació de l'estructura orgànica i funcional dels òrgans unipersonals de la universitat, i que crea el Vicerectorat d'Ocupació i Acció Social i ha desaparegut la Direcció Delegada d'Ocupació i el Vicerectorat d'Assumptes Socials i Responsabilitat Social Corporativa.  
  
Per tot això, fent ús de les facultats conferides en els articles 13 i 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 51 del Decret 182/2011, de 25 de novembre, del Consell de la Generalitat, pel qual s'aproven els estatuts de la Universitat Politècnica de València i la resta de disposicions d'aplicació general, aquest Rectorat ha resolt:  
  
Primer. Delegar en el vicerector d'Ocupació i Acció Social de la Universitat Politècnica de València les competències i funcions que els estatuts de la universitat i la resta de legislació aplicable atribueix al rector en les matèries següents:  
Convocatòries i concessió d'ajudes d'acció social.  
  
Segon. Delegar la signatura en el vicerector d'Ocupació i Acció Social de la Universitat Politècnica de València de les resolucions i els actes administratius que els Estatuts de la Universitat i la resta de legislació aplicable atribueix al rector en les matèries següents, atenent els límits establits en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
Els convenis de cooperació educativa per a realitzar pràctiques d'alumnes en empresa a Espanya i a l'estranger, així com les resolucions i els actes que se'n deriven.  
  
Tercer. La present resolució deroga el punt primer apartat c i el segon apartat e de la Resolució de 22 de setembre de 2009 del rector de la Universitat Politècnica de València, per la qual s'efectua delegació de competència i de signatura en determinats òrgans unipersonals d'aquesta universitat (DOCV 6113, de 30.09.2009).  
  
Quart. La present resolució s'ha de publicar en el Diari Oficial de la Comunitat Valenciana i en el Butlletí Oficial de la Universitat Politècnica de València, i entra en vigor el mateix dia de la publicació en el Diari Oficial de la Comunitat Valenciana.  
  
Valencia, 16 de diciembre de 2011.- El rector: Juan Juliá Igual.